|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT | | |
| **OPĆINSKI NAČELNIK** | |

KLASA: 402-07/25-01/1

URBROJ: 2170-31-02/01-25-5

Punat, 19. veljače 2025. godine

Na temelju članka 7. Odluke o raspisivanju Javnog poziva za financiranje programskih sadržaja elektroničkih medija u razdoblju 1.1. – 31.3.2025. godine, KLASA: 402-07/25-01/1, URBROJ: 2170-31-02/01-25-1 od 29. siječnja 2025. godine općinski načelnik Općine Punat, na prijedlog Povjerenstva za provedbu javnog poziva, donosi

**O D L U K U**

**o odabiru pružatelja medijskih usluga i pružatelja elektroničke publikacije**

**za razdoblje od 1.1. – 31.3.2025. godine**

**Članak 1.**

Na temelju provedenog Javnog poziva za financiranje programskih sadržaja elektroničkih medija u razdoblju 1.1. – 31.3.2025. godine, Povjerenstvo za provedbu Javnog poziva u postupku otvaranja pristiglih prijava, provjeravanja propisanih uvjeta i ocjenjivanja prijava na Javni poziv, utvrdilo je prijedlog za odobravanje financijskih sredstava za prijavljene programske sadržaje sukladno kriterijima propisanih Javnim pozivom.

**Članak 2.**

Općina Punat je u utvrđenom roku zaprimila 3 (tri) prijave sljedećih nakladnika (sadržaja):

1. Primera North d.o.o. = 1 programski sadržaj
2. RADIO O.K. d.o.o. = 1 programski sadržaj
3. OTOK VIJESTI, obrt za internetski portal = 1 programski sadržaj

Sve 3 navedene prijave ispunjavale su propisane uvjete Javnog poziva.

**Članak 3.**

Sukladno uvjetima i kriterijima navedenih u Javnom pozivu, u daljnji postupak ocjene prijavljenih programa uzeti su u obzir nakladnici koji su dostavili sve tražene dokaze, stoga se, uzimajući u obzir sve dostupne činjenice i prijedlog Povjerenstva za provedbu Javnog poziva, financijska sredstva odobravaju pružateljima medijskih usluga/elektroničke publikacije za programske sadržaje kako slijedi:

|  |  |
| --- | --- |
| **Naziv pružatelja medijskih usluga/elektroničke publikacije** | **Iznos financiranja** |
| Primera North d.o.o. | 82,50 € |
| RADIO O.K. d.o.o. | 2.050,00 € |
| OTOK VIJESTI, obrt za internetski portal, vl. Martina Frka Milotić | 200,00 € |
| **UKUPNO** | **2.332,50 €** |

**Članak 4.**

Sredstva za provođenje ove Odluke osigurana su u Proračunu Općine Punat za razdoblje od 1.1. -31.3.2025. godine, Razdjel 003 - Jedinstveni upravni odjel, Program 1004 Informiranje, Aktivnost A1004001 Promidžba i informiranje, na poziciji R146 – Elektronički mediji.

**Članak 5.**

Općina Punat sklopit će s prijaviteljima iz članka 3. ove Odluke ugovor o financiranju programskih sadržaja kojim će se regulirati međusobna prava i obveze (dinamika, visina, rok i način isplate, rok za proizvodnju i objavu programskih sadržaja i dr.).

Obzirom na odobrene iznose financiranja, pojedine predložene programske sadržaje neće biti moguće izvršiti prema prijavljenom planu, stoga se zadužuje Jedinstveni upravni odjel Općine Punat, Odsjek za financije, društvene i imovinsko-pravne poslove da kontaktiraju prijavitelje i dogovore pojedinosti ugovora.

**Članak 6.**

Prijavitelji koji su sudjelovali u Javnom pozivu imaju pravo podnijeti prigovor na ovu Odluku.

Prigovor se podnosi općinskom načelniku Općine Punat u roku od osam (8) dana od dana objave Odluke. O prigovoru odlučuje općinski načelnik.

**Članak 7.**

Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf.,v.r.